अमरीका दे साबका राश्ट्रपति बिल क्लिंटन ने सीएनएन चैनल गी दित्ते साक्षात्कार च गलाया हा जे जेकर ओबामा अफगानिस्तान च उयै गलती दोह्‌राने दी कोशश करङन जेह्‌ड़े उत्थें अंग्रेजें 19मीं सदी च ते रसियें 1980 दे दहाक च कीती ही, तां एह् अफगानिस्तान उंदा वियतनाम साबत होई सकदा ऐ। हालांके क्लिंटन ने गलाया ऐ जे बवहार च अमरीका दे सामने ऐसी नौबत नेईं औग। उनें गलाया जे अफगानिस्तान म्हेशां दूए देशें दी महत्वाकांक्षाएं लेई खाई साबत होंदा जा ‘रदा ऐ। एह् बड़ा बड्डा ते दुर्गम ऐ, उत्थें दे लोक बड़े उज्जड़ न ते ओह्दी सीमाएं गी काबू करना बड़ा मुश्कल ऐ।’